เป็นคนใช้แรงเยอะ อายุ 40กว่า
สวัสดีค่ะ งาน,หากหมายถึง เป็นโรคพังผืดทับเส้นประสาทบริเวณข้อมือ ซึ่งคือโรคที่เกิดจากการใช้มือ และข้อมือมากๆ ทำให้เส้นเอ็นที่ผ่านมาในอุโมงค์ข้อมือ (Carpal Tunnel) เกิดการบวม แล้วดันเส้นประสาทมาถูกเบียดกับพังผืด ทำให้เกิดอาการต่างๆ ได้แก่ ชา ปวด แสบร้อน บริเวณฝ่ามือหรือนิ้วมือ โดยเฉพาะนิ้วโป้งและนิ้วชี้ มีอาการชาแบบเหน็บกินไล่ตั้งแต่ปลายแขนขึ้นไปยังหัวไหล่ รู้สึกเหมือนไฟช็อตที่นิ้วเป็นบางครั้ง รู้สึกเจ็บเหมือนมีเข็มทิ่มที่มือ หากเป็นมากขึ้น อาจเกิดอาการมืออ่อนแรง หยิบจับของได้ยาก และไม่สามารถกำมือได้สนิทหากมีอาการดังกล่าว และส่งผลกระทบกับการใช้ข้อมือในชีวิตประจำวัน และไม่สามารถใช้ข้อมือได้อย่างเต็มที่ เช่น หยิบจับของไม่ถนัด หยิบแล้วหล่น ไม่สามารถขับรถได้นาน หรือใช้งานคอมพิวเตอร์แล้วเกิดอาการปวดที่บริเวณข้อมือ หากมีอาการเหล่านี้ ควรพักการใช้งานข้อมือข้างที่มีอาการประมาณ 1-2 อาทิตย์ หากพักแล้วอาการยังไม่ดีขึ้น ก็ควรพบแพทย์เพื่อรักษาสำหรับการรักษา มีหลายวิธีได้แก่ การดามประคองข้อมือ ส่วนใหญ่ใช้ในระยะเริ่มต้นที่อาการเป็นไม่มาก การใช้ยาแก้ปวดลดการอักเสบ การฉีดยาสเตียรอยด์เข้าบริเวณข้อมือ การกายภาพบำบัด ซึ่งสามารถทำได้หลายวิธี สำหรับการฝังเข็มนั้น ก็ถือเป็นทางเลือกในการรักษาทางหนึ่ง ซึ่งอาจช่วยบรรเทาอาการลงได้ หากต้องการทำ ก็ควรพบแพทย์เฉพาะทางที่เชี่ยวชาญด้านการฝังเข็มค่ะอย่างไรก็ตาม หากใช้วิธีต่างๆ ดังกล่าว รวมถึงการฝังเข็มแล้ว อาการยังไม่ดีขึ้น ก็ต้องอาศัยการผ่าตัดพังผืดเป็นลำดับต่อไปค่ะ เพราะหากปล่อยให้เป็นเรื้อรัง ก็จะมีผลทำให้กล้ามเนื้อบริเวณโคนนิ้วหัวแม่มือฝ่อลีบ จนมีผลต่อการใช้งานได้ค่ะ